OpenLLM-France/wikimedia huggingface dataset:
# Jerzy Ustupski

Jerzy Ustupski (Zakopane, 1 d'abril de 1911 - Zakopane, 25 d'octubre de 2004) fou un remer polonès que va competir durant les dècades de 1930 i 1940.
El 1936 va prendre part en els Jocs Olímpics de Berlín on, fent parella amb Roger Verey, guanyà la medalla de bronze en la prova del doble scull del programa de rem. En el seu palmarès també destaquen dues medalles al Campionat d'Europa de rem, una d'or i una de bronze, i sis títols nacionals.
Durant la Segona Guerra Mundial va formar part de l'Armia Krajowa i va lluitar en l'aixecament de Varsòvia de 1944. El 1948 fou escollit alcalde de Zakopane. Va ser condecorat amb la Creu al Valor, Warszawski Krzyż Powstańczy i l'Orde Polònia Restituta.

## Referències

* ↑ «Jerzy Ustupski Olympic Results». sports-reference.com. Arxivat de l'original el 13 de desembre 2012. [Consulta: 28 juliol 2019].
* ↑ Ustupski Jerzy Arxivat 2019-07-28 a Wayback Machine. a olimpijski.pl
# Jiří Svoboda

Jiří Svoboda (Zubří, 19 d'abril de 1941) fou un jugador de voleibol txec que va competir sota bandera txecoslovaca durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de bronze en la competició de voleibol. En el seu palmarès també destaca una medalla de plata al Campionat d'Europa de voleibol de 1967. A nivell de clubs, amb el VŽKG Ostrava, guanyà la lliga txecoslovaca de 1968. Posteriorment va exercir d'entrenador en diversos equips.

## Referències

* ↑ «Jiří Svoboda Olympic Results». sports-reference.com. Arxivat de l'original el 15 d’octubre 2012. [Consulta: 29 setembre 2019].
* ↑ «Jiří Svoboda». cvf.cz. [Consulta: 29 setembre 2019].
# Joachim Büchner

Joachim Büchner (Altenburg, 8 d'abril de 1905 - Leverkusen, 22 de febrer de 1978) va ser un atleta alemany, especialista en curses de velocitat, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla de bronze en la cursa dels 400 metres del programa d'atletisme. Quatre anys més tard, als Jocs de Los Angeles, va disputar dues proves del programa d'atletisme. Fou quart en els 4x400 metres relleus i quedà eliminat en semifinals en els 400 metres.
Büchner va guanyar els títols nacionals de 400 metres de 1927, 1928 i 1929. Posteriorment va estar vinculat a l'ASV Köln, primer com a entrenador (1947-1950), després com a tresorer (1962-1969) i finalment com a president (1969-1977).

## Millors marques

* 100 metres llisos. 10.5" (1925)
* 200 metres llisos. 21.6" (1925)
* 400 metres llisos. 47.8" (1928)

## Referències

* 1 2 3 4 «Joachim Büchner Olympic Results». sports-reference.com. Arxivat de l'original el 14 de novembre 2012. [Consulta: 19 novembre 2018].
* ↑ Joachim Büchner a trackfield.brinkster.net
# Joanni Maurice Perronet

Joanni Maurice Perronet (París, 19 d'octubre de 1877 – 1 d'abril 1950) va ser un tirador d'esgrima francès, especialista en el floret, que va prendre als Jocs Olímpics de 1896 a Atenes.
Perronet era un tirador professional i junt al grec Leonidas Pyrgos foren els únics professionals als quals es va permetre competir als Jocs Olímpics de 1896. Ambdós disputaren la prova de floret professional, que consistí en un enfrontament al millor de tres tocs i que fou guanyat per Pyrgos per 3-1.

## Referències

* ↑ «Joanni Perronet Biography and Olympic Results». sports-reference.com. Arxivat de l'original el 6 de novembre 2012. [Consulta: 30 agost 2015].
# Johann Tauscher

Johann Tauscher (Viena, 31 de març de 1909 - 21 de gener de 1979) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.

## Referències

* ↑ «Hans Tauscher Olympic Results». sports-reference.com. Arxivat de l'original el 11 de setembre 2015. [Consulta: 13 desembre 2018].
# John Ainsworth-Davies

John Creyghton Ainsworth-Davis (Aberystwyth, Gal·les, 23 d'abril de 1895 - Stockland, Devon, 3 de gener de 1976) va ser un atleta gal·lès, que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En la cursa del 4x400 metres relleus, formant equip amb Cecil Griffiths, Robert Lindsay i Guy Butler, guanyà la medalla d'or, mentre en els 400 metres fou cinquè.
Després de graduar-se a la Universitat de Cambridge, Ainsworth-Davis va estudiar medicina al St Bartholomew's Hospital i va tocar música en un club nocturn per ajudar a la seva família. En no poder dedicar tot el temps necessari a l'esport es va retirar de les competicions després de finalitzar en quarta posició de les 440 iardes dels Campionats de l'AAA de 1921. Acabà sent un respectat cirurgià urològic i secretari de la Royal Society of Medicine. Durant la Segona Guerra Mundial va ser cap de la divisió quirúrgica de l'hospital de la RAF a la Cosford Royal Air Force Base. Posteriorment va ser secretari i president de la Hunterian Society (1958).

## Millors marques

* 400 metres. 50.0" (1920)

## Referències

* 1 2 3 «John Ainsworth-Davis Olympic Results». sports-reference.com. Arxivat de l'original el 12 de novembre 2012. [Consulta: 1r desembre 2017].
* ↑ John Ainsworth-Davis. trackfield.brinkster.net

## Bibliografia

* Buchanan, Ian British Olympians. Guinness Publishing (1991) ISBN 0-85112-952-8
# John Arthur Jarvis

John Arthur Jarvis (Leicester, 24 de febrer de 1872 – Holborn, Gran Londres, 9 de maig de 1933) va ser un nedador anglès que va competir a principis del segle xx.
El 1900 va prendre part en dues proves del programa de natació dels Jocs Olímpics de París. En la cursa dels 1000 metres lliures guanyà la medalla d'or, així com en la dels 4000 metres lliures.
Sis anys més tard va participar en els Jocs Intercalats d'Atenes, on disputà tres proves del programa de natació. En aquestes proves guanyà una medalla de plata en la milla i dues de bronze, en els 400 metres lliures i el relleu 4x250 metres lliures, formant equip amb John Derbyshire, William Henry i Henry Taylor.
La seva darrera participació en uns Jocs Olímpics fou el 1908, als Jocs de Londres, on quedà eliminat en sèries dels 1500 metres lliures.
El 1968 entrà a l'International Swimming Hall of Fame.

## Referències

* 1 2 «John Jarvis Olympic Results». sports-reference.com. Arxivat de l'original el 8 d'agost 2009. [Consulta: 16 setembre 2015].
* ↑ «British Olympic Association athlete profile». BOA. Arxivat de l'original el 2010-02-03. [Consulta: 8 maig 2009].
* ↑ «ISHOF – John Arthur Jarvis». Arxivat de l'original el 16 de juliol 2010. [Consulta: 8 juliol 2009].
# John Collier (atleta)

John Collier (Buffalo, 26 de setembre de 1907 - Coronado, 31 d'octubre de 1974) va ser un atleta estatunidenc, especialista en curses de tanques, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla de bronze en la prova dels 110 metres tanques del programa d'atletisme.
En el seu palmarès també destaca el títol de l'IC4A de 1929 dels 110 metres tanques.

## Millors marques

* 110 metres tanques. 14.5" (1935)

## Referències

* 1 2 3 «John Collier Olympic Results». sports-reference.com. Arxivat de l'original el 17 d’abril 2020. [Consulta: 16 novembre 2018].
* ↑ John Collier a trackfield.brinkster.net
# John Galbraith White

John Galbraith White (Seattle, 16 de maig de 1916 - Bellevue, 16 de març de 1997) fou un remer estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la prova del vuit amb timoner del programa de rem.
Estudià a la Universitat de Washington.

## Referències

* 1 2 «Johnny White Olympic Results». sports-reference.com. Arxivat de l'original el 2013-09-24. [Consulta: 14 març 2019].
* ↑ Lange, Greg. «HistoryLink: Rowing crew of the University of Washington wins the Olympic Gold Medal on August 14, 1936». HistoryLink.org, 15-01-1999. [Consulta: 25 juliol 2009].
# John Kuck

John Kuck (Wilson, 27 d'abril de 1905 - Wilson, 21 de setembre de 1986) va ser un atleta estatunidenc, especialista en el llançament de pes, que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en la prova del llançament de pes. El 1926 va establir el rècord dels Estats Units de llançament de javelina amb 65,28 metres i guanyà el títol de l'AAU.

## Millors marques

* Llançament de pes. 15,87 m (1928), Rècord del Món
* Llançament de javelina. 65,28 m (1926)

## Referències

* 1 2 3 «Johnny Kuck Olympic Results». sports-reference.com. Arxivat de l'original el 5 de novembre 2012. [Consulta: 13 novembre 2018].
* ↑ John Kuck a trackfield.brinkster.net
# John Lindgren

John Lindgren (Lycksele, 8 de novembre de 1899 - Lycksele, 30 de gener de 1990) fou un esquiador de fons suec que va competir durant les dècades de 1920 i 1930. Era germà del també esquiador Ivan Lindgren.
El 1932 va prendre part en els Jocs Olímpics d'Hivern de Lake Placid, on fou vuitè en la cursa dels 50 quilòmetres del programa d'esquí de fons.
Els seus millors èxits esportius els aconseguí al Campionat del Món d'esquí nòrdic, on guanyà dues medalles d'or en l'edició de 1927, i al campionat de Suècia, on aconseguí quatre victòries. També guanyà una edició de la Vasaloppet.

## Referències

* 1 2 «John Lindgren Olympic Results». sports-reference.com. Arxivat de l'original el 15 de desembre 2012. [Consulta: 7 gener 2020].
* ↑ John Lindgren. Comitè Olímpic Suec
# John Sturrock

John Sturrock (Weymouth, 20 de març de 1915 - Weymouth, 20 de juliol de 1974) OBE fou un remer anglès que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova del quatre sense timoner del programa de rem. Formà equip amb Thomas Bristow, Alan Barrett i Peter Jackson.
En el seu palmarès també destaca una medalla d'or als Jocs de l'Imperi Britànic de 1938.

## Referències

* 1 2 «Jan Sturrock Olympic Results». sports-reference.com. Arxivat de l'original el 18 d’abril 2020. [Consulta: 2 juny 2019].
# John Salisbury

John Salisbury (Birmingham, 26 de gener de 1934) és un atleta anglès, ja retirat, especialista en els 400 metres, que va competir durant les dècades de 1950 i 1960.
El 1956 va prendre part en els Jocs Olímpics de Melbourne, on disputà dues proves del programa d'atletisme. Formant equip amb Francis Higgins, Derek Johnson i Michael Wheeler guanyà la de bronze en els 4x400 metres, mentre en els 400 metres, quedà eliminat en semifinals.
En el seu palmarès també destaquen una medalla d'or i una de plata en els 4x400 metres i 400 metres respectivament del Campionat d'Europa d'atletisme de 1958. Als Jocs de l'Imperi Britànic i de la Comunitat de 1958 va guanyar una medalla de plata en els 4x400 iardes. Guanyà el campionat nacional de les 440 iardes de 1958. Va millorar en dues ocasions el rècord nacional dels 4x400 metres.

## Millors marques

* 400 metres. 46.7" (1958)

## Referències

* 1 2 3 John Salisbury a Sports Reference (arxivat)
* ↑ «Berlin 2018 Statistics Handbook». european-athletics.org [Consulta: 20 juny 2020].
* ↑ «British Athletics Championships 1945-1959». [Consulta: 10 juliol 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 203. ISBN 978-83-62033-30-0.
* ↑ «Track and Field Statistics». [Consulta: 10 juliol 2020].
# Joop Rohner

Joop Rohner (Amsterdam, 6 de juliol de 1927 - Hobart, 25 de gener de 2005) va ser un waterpolista neerlandès que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla de bronze en la competició de waterpolo.

## Referències

* ↑ «Joop Rohner Olympic Results». sports-reference.com. Arxivat de l'original el 18 d'abril 2020. [Consulta: 25 maig 2019].
# Josef Šorm

Josef Šorm (Dvůr Králové nad Labem, 2 de març de 1932 - 11 de maig de 2022) és un exjugador de voleibol txec que va competir sota bandera txecoslovaca durant les dècades de 1950 i 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol. En el seu palmarès també destaquen dues medalles de plata al Campionat del Món de voleibol, el 1960 i 1962. Com a jugador guanyà tres lligues txecoslovaques, 1954, 1955 i 1962. Del 1968 a 1970 fou entrenador de l'Atlas Kortrijk de la lliga belga, amb qui va guanyar la Copa de Bèlgica de 1970.

## Referències

* ↑ «Josef Šorm Olympic Results». sports-reference.com. Arxivat de l'original el 18 d’abril 2020. [Consulta: 15 setembre 2019].
* ↑ «Šorm Josef». cvf.cz. [Consulta: 15 setembre 2019].
# Josep Maria Miró i Trepat

Josep Maria Miró i Trepat (Montevideo, 15 de setembre de 1872 - Madrid, 16 de juny de 1946) fou un empresari i dirigent esportiu català. Va ser el segon president del RCD Espanyol, des de 1902 fins a 1906.

## Biografia

Nascut accidentalment a l'Uruguai el 1873, ben aviat es traslladà a Barcelona. Fou un dels fundadors del club RCD Espanyol l'any 1900. El 9 de novembre de 1902 fou escollit segon president del club, en substitució d'Àngel Rodríguez Ruiz. El 6 de desembre de 1903 el club inaugurà un camp situat a la part nord de l'Hospital Clínic de Barcelona, terrenys que foren adquirits pel mateix president. La construcció del camp fou obra de l'empresa familiar. En ser el primer terreny tancat de Catalunya, va permetre exigir als seguidors un pagament per poder assistir als partits. Miró fou també vicepresident de l'Associació de Clubs de Football de Barcelona des de desembre de 1905. L'any 1906, però, una malaltia pulmonar l'apartaren de la presidència, fet que combinat amb la marxa d'alguns jugadors portarem a la suspensió d'activitat del club.
El 14 de gener de 1906 fou nomenat vicepresident de l'organisme empresarial Foment del Treball Nacional. El 1907, amb l'objectiu d'acabar de recuperar-se de la seva malaltia es traslladà a Sevilla, on col·laborà amb el naixement del Sevilla FC. El desembre de 1912 fou elegit president del club andalús, romanent al càrrec fins a l'11 d'octubre de 1913. El 1913 inaugurà el camp del Mercantil, primer terreny estable del club. Aquest mateix any es traslladà a Madrid on continuà lligat al món del futbol presidint els clubs Racing Club de Madrid i Real Sociedad Gimnástica Española.
Aficionat al tir, participa en els Jocs Olímpics d'Estiu de 1920 d'Anvers en la modalitat de tir olímpic assolint una sisena posició en la prova de pistola militar, 30 metres per equips. També fou directiu de la Federació Nacional de Tir.
L'abril de 1927 fou escollit conseller i tinent d'alcalde de l'ajuntament de Madrid. Dos dels seus fills i un net van morir durant la guerra civil espanyola en el túnel de la mort d'Usera, i ell es va salvar per tenir passaport uruguaià.
Mai es va recuperar d'aquesta tragèdia. Josep Maria Miró i Trepat va morir el 1946.

## Referències

* 1 2 3 4 5 «Perfil». Periquito.cat. [Consulta: 4 agost 2021].
* 1 2 «Hermanos de leche». La Vanguardia, 10-05-1907. [Consulta: 4 desembre 2011].
* 1 2 3 4 5 «Biografía de José María Miró Trepat». beticosandaluces.netne.net. Arxivat de l'original el 2013-01-30. [Consulta: 4 desembre 2011].
* ↑ «Shooting at the 1920 Antwerpen Summer Games: Men's Rapid-Fire Pistol, Team». sports-reference.com. Arxivat de l'original el 14 de setembre 2018. [Consulta: 13 gener 2018].
* ↑ Miró Trepat a sports-reference.com
* ↑ JOSÉ MARÍA MIRÓ TREPAT, PRIMER URUGUAYO OLÍMPICO
# Josep Maria Puig Bori

Josep Maria Puig Bori (Barcelona, 26 de setembre de 1903 - Barcelona, 5 d'agost de 1980) fou un waterpolista nedador català que va competir durant les dècades de 1920 i 1930.
Va prendre part en dues edicions dels Jocs Olímpics. El 1924, a París, fou vuitè en la competició de waterpolo, mentre el 1928, a Amsterdam, fou novè en la mateixa competició.
Membre del Club Natació Barcelona, en el seu palmarès destaquen sis de Catalunya (1923, 1924, 1925, 1929, 1930, 1934). Com a nedador fou campió de Catalunya de 400 metres lliures (1924) i dos cops de 1.500 metres lliures (1921, 1924).

## Referències

* ↑ «José María Puig Olympic Results». sports-reference.com. Arxivat de l'original el 2020-04-18. [Consulta: 22 març 2018].
* 1 2 3 «Josep Maria Puig Bori». Enciclopèdia de l'esport català. Barcelona: Grup Enciclopèdia Catalana.
# Josep Maria de Caralt Mas

Josep Maria de Caralt Mas (1906 - Barcelona, 23 d'agost de 1981) fou un jugador d'hoquei sobre herba català que va competir durant les dècades de 1920 i 1930.
Durant la seva carrera esportiva jugà al Reial Club de Polo de Barcelona, amb qui guanyà la Copa d'Espanya de 1929 i del Futbol Club Barcelona, amb qui guanyà el Campionats de Catalunya de 1931. Amb la selecció espanyola participà en els Jocs Olímpics d'Amsterdam de 1928.

## Referències

* 1 2 «Josep Maria de Caralt Mas». Enciclopèdia de l'esport català. Enciclopèdia Catalana. [Consulta: 24 octubre 2018].
* ↑ «José María de Caralt Olympic Results». sports-reference.com. Arxivat de l'original el 18 d'abril 2020. [Consulta: 24 octubre 2018].
# Sophie Kinsella

Sophie Kinsella, pseudònim de Madeleine Sophie Townley (Londres, 12 de desembre de 1969), és una escriptora i periodista britànica. Els seus llibres s'han traduït a més de 40 idiomes i se n'han venut més de 40 milions de còpies a més de 60 països.

## Biografia

Llicenciada en Política, Economia i Filosofia al New College d'Oxford, va treballar breument com a periodista especialitzada en temes financers per dedicar-se més endavant a la narrativa. Amb el seu nom real ha publicat set títols de novel·la rosa.
L'any 2000 va passar a publicar novel·les del gènere anomenat chick-lit amb el pseudònim de Sophie Kinsella (agafat del seu segon nom i del cognom de soltera de la seva mare) i va obtenir el seu primer èxit internacional: The Secret Dreamworld of a Shopaholic, traduït al català amb el títol Boja per comprar. Aquest llibre és el primer d'una sèrie que, fins al 2019, consta de deu títols. El 2009, amb els dos primers llibres de la saga se'n va fer el guió de la pel·lícula Confessions of a Shopaholic, amb Isla Fisher com a protagonista.
L'escriptora viu a Londres amb el marit, Henry Wickham, i cinc fills (Freddy, Hugo, Oscar, Rex i Sybella). La seva germana, Gemma Townley, és també escriptora (i música).

## Obres publicades
### Amb el nom real de Madeleine Wickham

* 1995 - The Tennis Party
* 1996 - A Desirable Residence
* 1997 - Swimming Pool Sunday
* 1998 - The Gatecrasher
* 1999 - The Wedding Girl
* 2000 - Cocktails for Three
* 2001 - Sleeping Arrangements

### Amb el pseudònim de Sophie Kinsella
#### Sèrie Shopaholic

* 2000 - The Secret Dreamworld of a Shopaholic (edició en català: Boja per comprar, trad. de Mercè Costa, Edicions 62 - Salamandra, 2001, ISBN 8429748237)
* 2001 - Shopaholic Abroad
* 2002 - Shopaholic Ties the Knot
* 2004 - Shopaholic & Sister
* 2007 - Shopaholic & Baby
* 2010 - Mini Shopaholic
* 2014 - Shopaholic to the Stars
* 2014 - Shopaholic on Honeymoon
* 2016 - Shopaholic to the Rescue
* 2019 - Christmas Shopaholic

#### Altres novel·les per a adults

* 2003 - Can You Keep a Secret?
* 2006 - The Undomestic Goddess
* 2008 - Remember Me?
* 2009 - Twenties Girl
* 2012 - I've Got Your Number
* 2013 - Wedding Night
* 2017 - My Not So Perfect Life
* 2018 - Surprise Me
* 2019 - I Owe You One

#### Novel·la juvenil

* 2015 - Finding Audrey
* 2018 - Mummy Fairy and Me
* 2018 - Mummy Fairy and Me. 2: Fairy in Waiting
* 2019 - Mummy Fairy and Me. 3: Unicorn Wishes

### Miscel·lània

* 2004 - Girls Night In (recull de narracions d'autores femenines, entre les quals Meg Cabot i Jennifer Weiner)

## Referències

* 1 2 Egan, Elisabeth «She Was Diagnosed With Brain Cancer, Then Wrote a Rom Com about It». The New York Times, 03-10-2024.
* ↑ «Sophie Kinsella: Author reveals brain cancer diagnosis» (en anglès britànic). BBC, 17-04-2024. [Consulta: 26 octubre 2024].
* 1 2 3 «Sophie Kinsella: Una vida entre letras y la lucha contra el cáncer» (en castellà). Il Messaggero, 17-04-2024. [Consulta: 26 octubre 2024].
# Salvador Alonso

Salvador Alonso (7 de setembre de 1974) és un jugador d'escacs argentí, que té el títol de Gran Mestre des de 2009.
A la llista d'Elo de la FIDE del setembre del 2020, hi tenia un Elo de 2471 punts, cosa que en feia el jugador número 14 (en actiu) de l'Argentina, i el número 999 del rànquing mundial. El seu màxim Elo va ser de 2525 punts, a la llista de gener de 2013.

## Resultats destacats en competició

El 2001 fou campió de l'Obert de Sitges destacat amb 7 punts, mig punt per davant de Alfonso Jérez Pérez, Jorge Iglesias i Jorge González López. El 2003 a Madrid (Espanya), guanyà el VII Memorial Pablo Gorbea.

## Referències

* 1 2 «Nota biogràfica de Salvador Alonso» (en anglès). Chessgames.com. [Consulta: 17 setembre 2016].
* ↑ «"Rànquing d'escaquistes per federació: Argentina"» (en anglès). lloc web de la FIDE. [Consulta: 9 setembre 2020].
* ↑ Posició al rànquing mundial i evolució Elo de Salvador Alonso «benoni.de» (en alemany). Arxivat de l'original el 2016-09-19. [Consulta: 17 setembre 2016].
* ↑ «Sitges op 27th». 365chess.com. [Consulta: 18 setembre 2016].
# Alejandro Hoffman

Alejandro Sergio Hoffman (Buenos Aires, Argentina, 26 d'octubre de 1966) és un jugador i entrenador d'escacs argentí que té el títol de Gran Mestre Internacional des de l'any 1998. El 2000 va rebre el Premi Konex - Diploma al Mèrit com un dels cinc millors escaquistes de la dècada a l'Argentina. Des del 2018 juga representant internacionalment l'Uruguai.
A la llista d'Elo de la FIDE del setembre del 2020, hi tenia un Elo de 2474 punts, cosa que en feia el jugador número 2 (en actiu) de l'Uruguai. El seu màxim Elo va ser de 2547 punts, a la llista de gener de 1999.

## Resultats destacats en competició

Va ser subcampió de l'Argentina l'any 1997.
Va participar representant l'Argentina en les Olimpíades d'escacs de 1990 a Novi Sad, de 1998 a Elistà i de 2000 a Istanbul.

## Referències

* 1 2 «Nota biogràfica d'Alejandro Hoffman» (en anglès). Chessgames.com. [Consulta: 9 setembre 2020].
* ↑ «Nota biogràfica». Ajedrez Marcote. Arxivat de l'original el 2014-02-21. [Consulta: 9 setembre 2020].
* ↑ «"Rànquing d'escaquistes per federació: Uruguai"» (en anglès). lloc web de la FIDE. [Consulta: 9 setembre 2020].
* ↑ «Taules de resultats de campionats argentins fins al 2006». [Consulta: 9 setembre 2020].
* ↑ «Olimpiades d'escacs, fitxa del jugador». Arxivat de l'original el 2013-05-17. [Consulta: 9 setembre 2020].
# Txa Eun-vu

    En aquest nom coreà, el cognom és Cha (Txa).
Lee Dong-min (en català: Lee Dong-Min, en hangul:이동민 ; Gunpo, 30 de març de 1997), conegut artísticament com Cha Eun-woo (en català: Txa eun-vu).
Eun-Woo ; en hangul: 차은우 ), és un cantant, ballarí, actor, model i MC sud-coreà . És membre del grup Astro, sota l'empresa d'entreteniment Fantagio.

## Referències

* ↑ «MMSCENE’s Top 5 Cha Eun Woo Covers» (en anglès). Male Model Scene. [Consulta: 28 desembre].
* ↑ «Fantagio» (en anglès). Fantagio, 28-12-2023. [Consulta: 28 desembre 2023].